J E G Y Z Ő K Ö N Y V

Készült: Sály Község Önkormányzatának Képviselő-testülete 2025. május 28-án 10.00 órai kezdettel tartott nyílt üléséről.

Az ülés helye: Sály Község Önkormányzatának tanácskozóterme.

Jelen vannak: Hócza József polgármester, Szente Imre alpolgármester, Farkas Zoltán, dr. Nagy Jánosné, Szabó Valéria és Vanczák Róbert képviselők.

Hócza József polgármester: Megállapította, hogy az ülés határozatképes, az ülést megnyitotta.

Igazoltan távol van: Kolossa Sándor képviselő.

Jegyzőkönyvvezető: Dr. Molnár Sándor jegyző.

Jegyzőkönyvhitelesítőknek: Szente Imre alpolgármestert és Vanczák Róbert képviselőt kérte fel.

Hócza József polgármester: köszöntötte a megjelenteket, ismertette a megtárgyalásra kerülő javasolt napirendet.

JAVASOLT N A P I R E N D

1./ Jelentés a lejárt határidejű testületi határozatok

végrehajtásáról.

Előadó: Hócza József polgármester.

2./ 2024. évi működési és fejlesztési célú gazdálkodás

megtárgyalása, jóváhagyása.

Előadó: Dr. Molnár Sándor jegyző.

3./ Mezőkövesdi Kistérségi Szociális Szolgáltató és Gyermekjóléti Központ szakmai beszámolójának megtárgyalása.

Előadó: Mezőkövesdi Kistérségi Szociális Szolgáltató és Gyermekjóléti Központ

4./ Átfogó értékelés az önkormányzat 2024. évi gyermekjóléti és

gyermekvédelmi feladatai ellátásáról.

Előadó: Hócza József polgármester.

5./ Indítványok, javaslatok.

6./ Települési támogatások elbírálása. (zárt ülés)

Hócza József polgármester: kérte a képviselő-testületet, hogy fogadják el a napirendi javaslatot, jegyzőkönyvvezető, jegyzőkönyvhitelesítők személyére tett javaslatot.

A képviselő-testület egyhangúlag elfogadta

a napirendet, valamint a jegyzőkönyvvezető és jegyzőkönyvhitelesítők személyére tett javaslatot.

Elfogadásra került napirendi pontok:

1./ Jelentés a lejárt határidejű testületi határozatok

végrehajtásáról.

Előadó: Hócza József polgármester.

2./ 2024. évi működési és fejlesztési célú gazdálkodás

megtárgyalása, jóváhagyása.

Előadó: Dr. Molnár Sándor jegyző.

3./ Mezőkövesdi Kistérségi Szociális Szolgáltató és Gyermekjóléti Központ szakmai beszámolójának megtárgyalása.

Előadó: Mezőkövesdi Kistérségi Szociális Szolgáltató és Gyermekjóléti Központ

4./ Átfogó értékelés az önkormányzat 2024. évi gyermekjóléti és

gyermekvédelmi feladatai ellátásáról.

Előadó: Hócza József polgármester.

5./ Indítványok, javaslatok.

6./ Települési támogatások elbírálása. (zárt ülés)

**Napirend tárgyalása**

1./ Jelentés a lejárt határidejű testületi határozatok

végrehajtásáról.

Előadó: Hócza József polgármester.

Hócza József polgármester: az írásos jelentést a képviselők megkapták. Kiegészítette a jelentést azzal a tájékoztatással, hogy az új konyha működése engedélyezésre került. A beüzemelést június 20. után indítják el. Szeptember 1-jétől a kisegítő iskola étkeztetése is innét történik, a pozitívum, hogy már csak heti 5 nap történik az étkeztetés, napi öt alkalommal. Az ágaprító beszerzésre került, a dolgozók a használatára vonatkozóan oktatásban részesültek.

A képviselő-testület a lejárt határidejű testületi határozatok végrehajtásáról szóló jelentést elfogadta, 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**148/2025.(V.28.) sz. határozata**

Tárgy: Jelentés a lejárt határidejű testületi határozatok végrehajtásáról.

A jelentést a képviselő-testület elfogadta.

2./ 2024. évi működési és fejlesztési célú gazdálkodás

megtárgyalása, jóváhagyása.

Előadó: Dr. Molnár Sándor jegyző.

Hócza József polgármester: örömét fejezte ki, hogy a 2024. évi gazdálkodás az elmúlt évek gazdálkodásának megfelelően alakult. Sikeres évet zárhattak, tartották a színvonalat. A könyvvizsgáló által összeállított költségvetési jelentés önmagáért beszél. A közfoglalkoztatás keretében sikerült a Rózsavári és Toldi utakat zúzottkővel borítani. Nem volt felhőtlen az elmúlt időszak sem, azonban takarékoskodtak, megtudták tartani az egyensúlyt, felesleges kiadás nem volt. A földalapú támogatásra igényüket beadták, kb. 1,5 millió forint bevételre számíthatnak. A falu javára dolgoztak, s ez a cél a következőkben is. Az önkormányzat pénzügyi ügyintézője szépen dolgozott.

Dr. Nagy Jánosné képviselő: holt jelentkezik a 2024. évi maradványuk? Maradt-e felhasználható forrás?

Kékediné Dósa Csilla pénzügyi ügyintéző: 43.619 e Ft költségvetési maradványuk ebben a beszámolóban nem jelentkezik. A finanszírozás tekintetében ismét el kell mondani, hogy feladatalapú finanszírozás van, a felhasználás is kötött, arra lehet felhasználni, amely célra adták. A szociális feladaton 1 millió forint visszafizetési kötelezettség keletkezett.

Hócza József polgármester: javasolta a képviselő-testületnek, hogy fogadják el a 2024. évi költségvetés módosításáról szóló rendeletet, majd javasolta elfogadásra a 2024. évi pénzügyi terv végrehajtásáról szóló rendeletet is.

A képviselő-testület az önkormányzat 2024. évi költségvetéséről szóló 1/2024.(II.15.) önkormányzati rendeletének módosítására vonatkozóan meghozta a 2/2025.(V.29.) önkormányzati rendeletét, 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**2/2025.(V.29.) önkormányzati rendelete:**

Az önkormányzat 2024. évi költségvetéséről szóló 1/2024.(II.15.)önkormányzati rendeletének módosításáról.

A rendeletet a képviselő-testület elfogadta.

(A rendelet a jegyzőkönyv mellékletét képezi.)

A képviselő-testület a 2024. évi pénzügyi terv végrehajtásáról az alábbi rendeletet alkotta 6 igen, 0 nem szavazattal, 0 tartózkodással:

**Sály Község Önkormányzata Képviselő-testületének**

**3/2025.(V.29.) önkormányzati rendelete:**

A 2024. évi pénzügyi terv végrehajtásáról.

A rendeletet a képviselő-testület elfogadta.

(A rendelet a jegyzőkönyv mellékletét képezi.)

Hócza József polgármester: A Tibolddaróci Közös Önkormányzati Hivatal 2024. évi zárszámadásának megtárgyalását kérte a testülettől.

Kérdést intézett a Jegyző Úrhoz az alábbiak szerint: a közös hivatal összes bevétele 82.421.713 Ft, kiadása: 80.609.757 Ft, a maradvány 1.811.956 Ft, amely a 2025. évi költségvetésben jelentkezik. Ezzel szemben, a 2024. évi bevétel összege a Sály-i kirendeltség tekintetében megközelítőleg 49.000 e Ft, amellyel szemben Sály 41.951.588 Ft-ot használt fel. A számadatokból kitűnik, hogy a Sályi Kirendeltségnek jelentős összegű maradványa keletkezett. Ezzel szemben a közös hivatal maradványa együttesen is csak 1.818.956 Ft, erre várna magyarázatot. Továbbá miért vált szükségessé évközben a székhely önkormányzatnál a költségvetés módosítása?

Kékediné Dósa Csilla pénzügyi ügyintéző: kérdése volt a Jegyző Úr felé, hogy előirányzatot miért nem kaphattak, csak a teljesítést látták a kiadásoknál.

Dr. Molnár Sándor jegyző: a sályi kirendeltség a 2024. évi felhasználásról éves szinten részletes kimutatást kapott havi bontásban is. Egyéb tekintetben a gazdálkodás rendben volt Sályban is, nem volt indokolatlan kifizetés. A hivatal fűtési költsége viszont jelentős összegű volt.

A jegyző tájékoztatta a képviselő-testületet a köztisztviselők július 1-jétől hatályos bérfejlesztéséről, a közös hivatal 6.626.066 Ft összegű előirányzatot kapott erre a célra bruttó összegben járulékokkal. Ezzel az összeggel lehet majd számolni közös hivatali szinten.

A polgármester kérdésére elmondta, hogy a költségvetés évközbeni módosítását nem indokolta semmi, az asp- rendszerrel összefüggésben hibát ejtettek, ezért vált szükségessé a költségvetés rendelettel történő módosítása.

Az előirányzatok, a felhasználás tekintetében pedig részletesen átbeszélhetik a zárszámadást a polgármesterrel, könyvelővel.

Dr. Nagy Jánosné képviselő: javasolta, hogy a képviselő-testületi üléseken a költségvetés, zárszámadás tárgyalásakor legyen jelen a közös önkormányzati hivatal könyvelője is.

Hócza József polgármester: javasolta a képviselő-testületnek a Tibolddaróci Közös Önkormányzati Hivatal 2024. évi zárszámadásának elfogadását, azzal, hogy a felmerült kérdéseket tisztázniuk kell a székhely önkormányzata.

A képviselő-testület 6 igen, 0 nem szavazattal, 0 tartózkodással elfogadta a Tibolddaróci Közös Önkormányzati Hivatal 2024. évi zárszámadását.

**Sály Község Önkormányzata Képviselő-testületének**

**149/2024.(V.28.) sz. határozata**

Tárgy: Tibolddaróci Közös Önkormányzati Hivatal 2024. évi zárszámadása.

A képviselő-testület a Tibolddaróci Közös Önkormányzati Hivatal 2024. évi zárszámadását elfogadta.

3./ Beszámoló a Mezőkövesd-i Kistérségi Szociális Szolgáltató és

Gyermekjóléti Központ 2024. évi munkájáról.

Előadó: Mezőkövesdi Kistérségi Szociális Szolgáltató és Gyermekjóléti Központ.

Hócza József polgármester: nincsenek könnyű helyzetben a gyermekjóléti- családsegítő feladatokat ellátók, különös tekintettel a községre. A munkakört jelenleg ellátó személy biztos pont Sály településen, szívén viseli a problémákat, s minden igyekezetével azok megoldásán dolgozik. Stabil munkaerő, együttműködő.

Javasolta a szakmai beszámoló elfogadását.

A képviselő-testület 6 igen, 0 nem szavazattal, 0 tartózkodással elfogadta a Mezőkövesdi Kistérségi Szociális Szolgáltató és Gyermekjóléti Központ 2024. évi munkájáról szóló szakmai beszámolót.

**Sály Község Önkormányzata Képviselő-testületének**

**150/2025.(V.28.) sz. határozata**

Tárgy: Mezőkövesdi Kistérségi Szociális Szolgáltató és Gyermekjóléti Központ 2024. évi munkájáról szóló szakmai beszámoló.

A képviselő-testület a Mezőkövesdi Kistérségi Szociális Szolgáltató és Gyermekjóléti Központ 2024. évi munkájáról szóló szakmai beszámolót elfogadta.

4./ Átfogó értékelés az önkormányzat 2024. évi gyermekjóléti és

gyermekvédelmi feladatai ellátásáról.

Előadó: Hócza József polgármester.

Hócza József polgármester: az átfogó értékelést a képviselők írásosan megkapták, javasolta annak megtárgyalását, majd elfogadását.

A képviselő-testület az átfogó értékelést 6 igen, 0 nem szavazattal, 0 tartózkodással elfogadta:

**Sály Község Önkormányzata Képviselő-testületének**

**151/2025.(V.28.) sz. határozata**

Tárgy: Átfogó értékelés az Önkormányzat 2024. évi gyermekjóléti és gyermekvédelmi feladatai ellátásáról.

Sály Község Önkormányzatának Képviselő-testülete a polgármester előterjesztésében úgy döntött, hogy a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján elkészített 2024. évről szóló átfogó értékelést elfogadja.

5./ Indítványok, javaslatok.

Rendelet Sály Község Díszpolgára cím adományozásáról.

Előadó: Hócza József polgármester

Hócza József polgármester: előterjesztette a díszpolgári kitüntető cím adományozásáról készült rendeletet, illetve annak tervezetét, melyet javasolt megtárgyalást követően elfogadásra.

A képviselő-testület a rendeletet 6 igen, 0 nem szavazattal, 0 tartózkodással elfogadta:

**Sály Község Önkormányzata Képviselő-testületének**

**4/2025.(V.29.) önkormányzati rendelete:**

Sály Község Díszpolgára cím adományozásáról.

A rendeletet a képviselő-testület elfogadta.

(A rendelet a jegyzőkönyv mellékletét képezi.)

**Térségi Főépítész társulási formában való alkalmazása.**

Hócza József polgármester: előterjesztette javaslatát a Térségi Főépítész társulásos formában történő alkalmazására. Az előterjesztést megvitatva, a képviselő-testület határozott a térségi főépítész társulási formában való alkalmazására irányuló közigazgatási szerződés megkötéséről.

6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**152/2025.(V.28.) sz. határozata**

Tárgy: **Térségi főépítész társulási formában való alkalmazására irányuló közigazgatási szerződés megkötéséről.**

A Képviselő-testület a polgármester előterjesztésében megtárgyalta a térségi főépítész társulásos formában való alkalmazására irányuló közigazgatási szerződés tervezetét.

A képviselő-testület a közigazgatási szerződés megkötéséről az alábbiakban határozott:

1./ Sály Község Önkormányzatának Képviselő-testülete egyetért azzal, hogy az önkormányzat a magyar építészetről szóló 2023. évi C. törvény 56. § (6) bekezdés b) pontja szerinti térségi főépítész alkalmazására vonatkozó kötelezettségét az 56. § (9) bekezdésére figyelemmel társulási formában biztosítsa.

2./ A Képviselő-testület az 1./ pont szerinti kötelező önkormányzati feladat ellátására vonatkozó, a határozat *1. számú melléklet*ét képező közigazgatási szerződés-tervezet, valamint a határozat *2. számú melléklet*ét képező lakosságszám-arányos költségfelosztást, így az önkormányzatot terhelő pénzügyi hozzájárulás összegét megismerte és azt jóváhagyja.

3./ A Képviselő-testület a térségi főépítésszel kötött feladatellátási szerződést (megbízási szerződés) e határozat *3. számú melléklet*e szerint tájékoztatásként megismerte, a megbízási szerződésben az eseti feladatok ellátásra vonatkozó díjak mértékével egyetért.

4./ A Képviselő-testület felhatalmazza a polgármestert, hogy az *1. számú melléklet* szerinti szerződést az önkormányzat képviseletében aláírja.

Határidő: azonnal

Felelős: Hócza József polgármester

**Térségi főépítészi feladatok ellátására megbízási szerződés megkötése**

A képviselő-testület 6 igen, 0 nem szavazattal, 0 tartózkodással az alábbi határozatot hozta

**Sály Község Önkormányzata Képviselő-testületének**

**153/2025.(V.28.) sz. határozata**

Tárgy: Térségi főépítészi feladatok ellátására megbízási szerződés megkötése.

A képviselő-testület a polgármester előterjesztésében megtárgyalta a térségi főépítészi feladatok ellátására vonatkozó, a magyar építészetről szóló 2023. évi C. törvény 56. § (9) bekezdése szerinti megbízási szerződés tervezetét Szeberin István egyéni vállalkozóval.

A képviselő-testület úgy határozott, hogy a főépítészi feladatok ellátására vonatkozóan szerződést köt **Szeberin István egyéni vállalkozóval** (székhelye: 3412 Bogács, Dózsa György utca 43. adószáma: 71632128-1-25).

**A szerződést kötő önkormányzatokat együttesen képviseli: Majoros János** Mezőkeresztes Város Polgármestere, a továbbiakban, mint ***Megbízó***.

Felelős: Hócza József polgármester

Határidő: azonnal.

**Feladatellátási szerződés fogorvosi feladatok ellátására:**

Hócza József polgármester: előterjesztette javaslatát fogorvosi feladatellátási szerződés módosítására vonatkozóan, a fogorvosi feladatokat Dr. Horváth Eszter praxis joggal rendelkező fogszakorvos látja el.

A képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**154/2025.(V.28.) sz. határozata**

Tárgy: Hozzájárulás feladatellátási szerződés módosításához

Sály Község Önkormányzatának Képviselő-testülete megtárgyalta és jóváhagyta, hogy a határozat mellékletét képező módosító feladatellátási szerződést Sály Község Önkormányzatának Polgármestere aláírja.

  Határidő: azonnal

Felelős: Hócza József polgármester

**Szomolyai Önkéntes Tűzoltóegyesület támogatása:**

Hócza József polgármester: előterjesztette javaslatát a Szomolyai Önkéntes Tűzoltóegyesület támogatására vonatkozóan. A községben jelentős számban vannak jelen a tűzesetek kapcsán, kérte, hogy támogassák munkájukat.

A képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**155/2025.(V.28.) sz. határozata:**

Tárgy: Szomolyai Önkéntes Tűzoltóegyesület támogatása.

Sály Község Önkormányzatának Képviselő-testülete megtárgyalta a polgármester előterjesztésében a Szomolyai Önkéntes Tűzoltóegyesület támogatására vonatkozó előterjesztést.

A képviselő-testület a Szomolyai Önkéntes Tűzoltóegyesület működését támogatja, 100.000,- Ft összegű támogatás megítélésével.

A képviselő-testület megbízta a polgármestert, hogy az egyesület számára meghatározott 100.000 Ft támogatás kifizetéséről gondoskodjon.

Felelős: polgármester

Határidő: azonnal

**Versenyképes járások program keretében benyújtandó pályázatok:**

Hócza József polgármester: előterjesztette javaslatát a Versenyképes Járások Program keretében benyújtandó pályázatokra.

A képviselő-testület 6 igen, 0 nem szavazattal, 0 tartózkodással az alábbi határozatot hozta:

Sály Község Önkormányzata Képviselő-testületének

156/2025.(V.28.) sz. határozata:

Tárgy: Sály Község Önkormányzata Fejlesztési igényt nyújtott be a Versenyképes Járások Program keretében, autó beszerzésére, konzorciumi szándéknyilatkozat alapján B. Térségi közszolgáltatások fejlesztése célterületre.

Sály Község Önkormányzatának Képviselő-testülete megtárgyalta az előterjesztést és a következő határozatot hozta:

A képviselő-testület felhatalmazza a polgármestert a konzorciumi megállapodás megkötésére Kács Község és Tibolddaróc Község Önkormányzataival közösen, valamint a pozitív támogatói döntés alapján a projekt megvalósítására.

A képviselő-testület a szükség esetén felmerülő saját erőt biztosítja.

Felelős: polgármester

Határidő: azonnal

A képviselő-testület 6 igen, 0 nem szavazattal, 0 tartózkodással az alábbi határozatot hozta:

**Sály Község Önkormányzata Képviselő-testületének**

**157/2025.(V.28.) sz. határozata:**

Tárgy: Sály Község Önkormányzata Fejlesztési igényt nyújtott be a Versenyképes Járások Program keretében, autó beszerzésére, konzorciumi szándéknyilatkozat alapján B. Térségi közszolgáltatások fejlesztése célterületre.

Sály Község Önkormányzatának Képviselő-testülete megtárgyalta az előterjesztést és a következő határozatot hozta:

A képviselő-testület felhatalmazza a polgármestert a konzorciumi megállapodás megkötésére Bükkábrány Község Önkormányzat, Cserépfalu Község Önkormányzat, Mezőnyárád Község Önkormányzataival közösen, valamint a pozitív támogatói döntés alapján a projekt megvalósítására.

A képviselő-testület a szükség esetén felmerülő saját erőt biztosítja.

Felelős: polgármester

Határidő: azonnal

Hócza József polgármester: tájékoztatta a testületet, hogy a zászló tartó eltávolítása kapcsán tett feljelentést visszavonta, az eljárás elvével volt problémája. Az alpolgármester gondoskodott a zászló tartó rúd újra telepítéséről, s zászló is kihelyezésre került.

Szót ejtett a fennálló adóhátralékokról összegszerűen.

Tájékoztatta arról a testületet, hogy a Pamacs Állatmentő Egyesület megkereste önkormányzati támogatás iránti kéréssel. Az állatmentő egyesület jelezte, hogy több alkalommal több állatot sikerült elhelyezniük, s többször nyújtottak segítséget a településen.

A képviselő-testület véleménye volt, hogy keresse meg a Polgármester az egyesületet, s kérjen tájékoztatást tőlük, hogy további feladatokat tudnak-e vállalni a településen, s ehhez mérten tudnak dönteni majd a támogatás odaítéléséről.

Beszámolt a testületnek arról, hogy gyermeknap alkalmából az óvodás és iskolás gyermekeket (mozgásjavító iskolával együtt) Balaton szelettel ajándékozta meg.

Továbbá kirándulás céljából a kisbuszt az intézet rendelkezésére bocsájtotta 3 alkalommal.

A ballagó óvodásokat ( 9fő) szeretné kis ajándékcsomaggal megajándékozni, ha jó ötletnek tartja a testület is.

Az óvoda süti vásárból 430 e Ft összeget gyűjtött be. 3 db új fajátékkal bővült az óvoda udvara, a szabványosítás folyamatban van. Vanczák Róbert elnök úr elvégezte a szükséges földmunkát az óvoda hátsó udvarában, melyért ismét köszönetét fejezte ki.

A képviselő-testület egyetértett a gyermekek gyermeknapi megajándékozásával, illetőleg jó ötletnek tartotta, hogy a polgármester ajándékozza meg a ballagó óvodás gyermekeket is.

Szente Imre alpolgármester: javasolta, hogy a temetőn gondoskodjanak a hulladékok szelektív gyűjtéséről. Továbbá kérdése volt, hogy a térfigyelő kamerák működése rendben van-e?

Hócza József polgármester: a temetőn a hulladék szelektív gyűjtése, tárolása tekintetében megteszi a szükséges lépéseket. A térfigyelő kamerák közül jelenleg 11 kamera működik.

Kérte a képviselő-testületet, hogy a Magyar Posta kérését tolmácsolják a lakosság felé, hogy az ingatlantulajdonosok helyezzék ki a házszámtáblákat.

Szólt az aljegyzői álláshely meghirdetéséről is, mely július 1-jétől betölthető lesz.

Dr. Molnár Sándor jegyző: az aljegyzői álláshelyre beérkezett a pályázat. A pályázó minden feltételnek megfelel. S a jegyző nyugdíjba vonulása után a jegyzői munkakört betöltheti döntése alapján.

Hócza József polgármester: bejelentette, hogy a Barsi Ernő Hagyományőrző Ház ünnepélyes átadásával egyidejűleg augusztus 2-án, szombaton rendezik meg a falunapot. A II. Rákóczi Ferenc Könyvtár a könyvtár helyiséget berendezte, itt ki tudnak alakítani közösségi termet, olvasótermet is. Heti 8 órában kötelező lesz a nyitva tartás. Örömét fejezte ki, hogy a könyvtár épülete is átadásra kerülhet egyidejűleg.

Kérte a testület tagjait, hogy június 2-án üljenek le, beszéljék meg az átadó- és falunapi rendezvényük programjait, nyújtsanak segítséget a szervezésben ötleteikkel, javaslataikkal.

Hócza József polgármester: a nyílt ülést 11,50 órakor berekesztette. Kérte képviselő-társait, hogy ülésüket zárt ülés formájában folytassák a települési támogatási kérelmek elbírálásával. A képviselő-testület a javaslattal egyetértett.

K.m.f.

Dr. Molnár Sándor Hócza József

jegyző polgármester

Szente Imre Vanczák Róbert

jegyzőkönyvhitelesítők